[{"text_idx": "#000000", "text": "To\u0308o\u0308pa\u0308ev la\u0308bi hambaarsti assistendi silmade."}, {"text_idx": "#000003", "text": "Tavaline to\u0308o\u0308pa\u0308ev algab umbes 30 minutit enne esimese patsiendi tulekut. Kui ei ole jutupaunik nagu mina, siis ka\u0308ib riietumine enamasti kiirelt. Esmalt liigun kabinetti, et teha kiire u\u0308levaade asjadest, mis on olemas ja mida oleks vaja tuua juurde. Ta\u0308itmise osas olen no\u0303udlik \u2013 ko\u0303ike peab olema piisavalt, et kiire to\u0308o\u0308pa\u0308eva keskel ei saaks midagi otsa. Hambaarst siseneb kabinetti enamasti 5 minutit enne to\u0308o\u0308 algust ja selleks ajaks vo\u0303iks olla kabinet valmis seatud. Pa\u0308evad on enamasti kiired, kuid minule see sobib, olla kogu aeg liikumises ja asjalik, alati 100% hingega kohal. Ka kiiretesse pa\u0308evadesse mahub palju nalja ja toredaid hetki. Peale viimase patsiendi lahkumist tuleb kabinet veel koristada ja ta\u0308ita ja\u0308rgmiseks pa\u0308evaks vajalike tarvikutega. Minu jaoks on ha\u0308sti oluline tagada see, et kui ja\u0308rgmisel pa\u0308eval alustab selles kabinetis teine assistent, oleks tal ko\u0303ik vajalik olemas."}, {"text_idx": "#000004", "text": "Kas sul on mo\u0303ni hommikurutiin, mida iga pa\u0308ev enamjaolt teed, et sinu pa\u0308ev tuleks ilus ja ro\u0303o\u0303mus? Na\u0308iteks vo\u0303tad enda jaoks hetke, naudid kohvi vo\u0303i teed hommikul sporti."}, {"text_idx": "#000005", "text": "Hetkel u\u0308htegi rutiini pole. Pigem olen loobunud hommikul ko\u0303igest, mis aega no\u0303uab (trenn, kohvi, so\u0308o\u0308k), et ja\u0308a\u0308ks rohkem aega lastega toimetamiseks. Mida va\u0308hem on mul endaga vaja hommikul tegeleda, seda rahulikum olen ja suudan laste emotsioonidega tegeleda."}, {"text_idx": "#000008", "text": "Ko\u0303ige va\u0308hem meeldib mulle see, kui patsientide visiidiajad la\u0308hevad u\u0308le. Kui see juhtub korra vo\u0303i paar pa\u0308eva jooksul, siis see on muidugi mo\u0303istetav, aga kui seda tuleb ette pikema aja va\u0308ltel, siis hakkab kasvama sisemine stress, tunne, et ma ei ole piisav, kuigi annan endast 100%. O\u0303nneks arstidel, kellega ma enamasti koos to\u0308o\u0308tan, on need asjad paigas vo\u0303i siis liikumas paika."}, {"text_idx": "#000011", "text": "Millised on selle to\u0308o\u0308 tegemiseks ko\u0303ige vajalikumad oskused?"}, {"text_idx": "#000012", "text": "On va\u0308ga oluline, et sa oled mo\u0303ttega asja juures ja proovid olla arstiga samal lainel. Mulle meeldib mo\u0303elda nagu hambaarst ja lugeda tema mo\u0303tteid, isegi kui see alati ei la\u0308he ta\u0308ppi, siis see na\u0308itab pu\u0308hendumust ja kaasamo\u0303tlemist. Oskus suhelda avatult ja so\u0303bralikult, mis iganes probleem tekib, siis ko\u0303igest saab rahulikult ra\u0308a\u0308kida ja alati on mingi lahendus. Pingetaluvus ja oma emotsioonide ohjeldamine on va\u0308ga oluline, patsient peab tundma ennast kabinetis hoitult ja ha\u0308sti."}, {"text_idx": "#000014", "text": "Enamus inimesi ilmselt ei tea, kui oluline on arsti ja assistendi hea sobivus. Me oleme natuke nagu elukaaslased, kus on ka tu\u0308lisid, leppimist ja u\u0308heskoos kasvamist."}, {"text_idx": "#000016", "text": "Ise olen olnud u\u0308le 10 aasta kosmeetik ja usun, et see on mulle palju kasuks tulnud. Olen harjunud vo\u0303o\u0303raste inimestega suhtlema, mulle meeldib teha to\u0308o\u0308d ka\u0308tega ja pean oluliseks puhtuse ja korrashoiu poolt. Eelnevalt ilu- vo\u0303i meditsiinivaldkonnas to\u0308o\u0308tamine tuleb kindlasti kasuks."}, {"text_idx": "#000019", "text": "Kas soovitad hambaarsti assistendi to\u0308o\u0308d ka teistele, kellel vo\u0303iks selle valdkonna vastu huvi olla? Kui jah, siis miks?"}, {"text_idx": "#000021", "text": "Kas oled vahest tundnud, et sinu to\u0308o\u0308 aitab muuta inimeste tervist paremaks ja panustab paremasse tulevikku?"}, {"text_idx": "#000022", "text": "Minu ja hambaarsti hea koosto\u0308o\u0308 annab kindlasti positiivse panuse inimeste tervisesse. Samuti na\u0308en tihti ka seda, et patsient, kes muidu oli hirmul, muutub ha\u0308sti hoitud ruumis rahulolevaks ja istub tooli juba palju ro\u0303o\u0303msama olemisega. See tagab selle, et ja\u0308rgmine visiit ei ole mitte 5 vo\u0303i 20 aasta pa\u0308rast, vaid siis, kui tal mure tekib vo\u0303i on taas aeg kontrolli tulla. Samuti olen ma hambaravi olulisusest teinud kindlasti suurt teavitusto\u0308o\u0308d oma la\u0308hedaste ja pere ringkonnas."}, {"text_idx": "#000023", "text": "Virtuaaltuur annab u\u0308levaate ravikabinettidest, samuti olulisematest kasutuses olevatest seadmetest ja vo\u0303imaluse broneerida aeg ravivisiidile vo\u0303i lihtsalt anda tagasisidet kliiniku teeninduse kohta."}, {"text_idx": "#000024", "text": "Juhul kui Teie lapsel on aeg meie juurde, kuid Temal puudub varasem kogemus meie kliinikuga vo\u0303i laps on lihtsalt kartlik, siis on Teil nu\u0308u\u0308d vo\u0303imalus tutvustada oma lapsele meie kliinikut kodust lahkumata, et tekitada lapses mugavam ja kindlam tunne tulles esmakordsele ravivisiidile."}]